da da da da en da da da da da da da da da da da da da da da da da da da da da da da da
Alt om rekruttering - Find det her hos Rekrutteringsspecialist.dk
Se mulighederne for at finde nye medarbejdere
Mulighederne er mange, når virksomheder skal finde nye medarbejdere, og det er nødvendigt at rekruttere, når virksomheden ikke længere kan nå at løse opgaverne med det eksisterende antal medarbejdere.
Opslåede stillinger giver mange ansøgninger
Der er stor forskel på, hvad det koster at rekruttere alt efter, hvilken metode virksomheden vælger at bruge. Man kan vælge at slå stillinger op på Jobnet, andre steder på nettet, i fagblade, i aviser og i lokalaviser. I tider med høj ledighed er der mange egnede kandidater til en del jobs, og hvis man slår en stilling op, skal man være forberedt på at få flere hundrede ansøgninger.
Fordelene ved Jobnet er, at det er gratis, og ledige skal kigge der samt, at der er mulighed for at prøve jobsøgeren af i virksomhedspraktik og løntilskudsjob. Ulempen er, at der måske kommer en del irrelevante ansøgninger, da der er krav om hvor mange stillinger, de ledige skal søge.
Lokalaviser har den fordel, at der efterhånden er få, der annoncer der, så annoncen bliver set. Den forsvinder ikke i mængden. Du har mulighed for at få en lokal medarbejder, hvilket kan øge dennes fleksibilitet i forhold til hurtigt at komme på arbejde, da afstanden må forventes at være kort.
Når du annoncerer på nettet, i aviser og i fagblade, er der den fordel, at du når ud til et bredere publikum og sandsynligvis får mange kvalificerede ansøgere.
Brug dit gratis netværk, når du rekrutterer
Som chef eller HR-medarbejder kan du med fordel benytte dig af dit netværk, som i den sammenhæng også tæller dem, du møder i institutioner og ved dine fritidsinteresser. Spørg til højre og venstre, om folk kender nogen, der har de kvalifikationer, virksomheden er på jagt efter. Det koster ikke noget og sparer meget tid med at svare på ansøgninger.
Nogle virksomheder glemmer at ringe til tidligere medarbejdere, som de har været glade for, men du ved ikke, om disse personer er i arbejde eller er ledige. Det koster kun et telefonopkald eller en e-mail at høre, om de er interesserede. Måske går de netop og håber på et sådant opkald.
Endelig er der de sociale medier. På Facebook og LinkedIn kan du virkelig hurtigt komme i kontakt med mange mennesker, og nogle af dem kender måske netop den kandidat, du skal bruge til et bestemt job.
Husk at tænke på A-kasserne ved rekruttering
For eksempel har Akademikernes A-kasse omkring 7.500 højtuddannede kandidater, der søger nye udfordringer. A-kassen hjælper med gratis håndplukning af netop den kandidat, der passer til din virksomhed, og de har lang erfaring i det. Desuden har de 210.000 medlemmer, hvoraf nogle vil skifte job, hvis et bedre dukker op.
Hos vikarbureauer kan du prøve medarbejderen af
Skal du kun bruge en medarbejder i en kortere periode, kan du med fordel kontakte et vikarbureau. Så er medarbejderen ansat der. De står for det praktiske i forbindelse med en ansættelse, og du betaler en kommission til bureauet. Er du ikke tilfreds med medarbejderen, kan du bede om en ny vikar. Bliver du til gengæld så glad for medarbejderen, at du gerne vil fastansætte denne, kan du købe ham eller hende fri efter en periode, eksempelvis 12 uger. Konceptet hedder “Try & hire”.
Brug rekrutteringsbureauer for at få medarbejdere med særlige kompetencer
Til nogle stillinger kræves stor erfaring for at finde den bedst egnede medarbejder, eksempelvis hvis denne skal have en høj uddannelse eller en meget robust psyke. Her kommer rekrutteringsbureauer ind i billedet, for med deres ekspertise ved de præcist i hvilke medier, stillingen skal slås op for at ramme den rigtige målgruppe. Desuden kan de stille de rigtige spørgsmål til samtalen og teste de udvalgte ansøgere på den rette måde. Rekrutteringsbureauer tager sig betalt for opgaven.
Find din nye medarbejder på messer
På fagmesser deltager flere tusinde gæster, og nogle af dem er målrettede jobsøgere. Her får du mange dialoger med håbefulde nyuddannede og andre ledige. Derudover møder virksomheden en række potentielle kunder. Du skal vurdere, om det, det koster i standleje, køb af markedsføringsmaterialer til messen, den tid, du og dine medarbejdere bruger på det og transporten dertil, tjener sig hjem. Salg er synlighed, og for nogle virksomheder kan det godt betale sig at have en stand på en messe.
Se mere om rekruttering her
Vi anvender cookies til at huske indstillinger, statistik og målretning af annoncering. Informationer deles med tredjepart.